el el el el el id el el el el el el el el el el la el el el el el el el el el el el el el el el el en el el el el el el el el el el el el en el el en el el en el el en el el el
Την απόφασή τους να κατέβουν στις Δημοτικές Εκλογές ανακοίνωσαν οι Γαλιές. Όπως έκαναν γνωστό, ο Κος Γαλιάς θα είναι υποψήφιος Δήμαρχος Μυτιλήνης και η Κα Γαλιά υποψήφια Δήμαρχος Δυτικής Λέσβου, ενώ σύντομα θα δημοσιεύσουν και τα πρώτα ονόματα των υποψηφίων, με τα ψηφοδέλτια τους να έχουν υπερκομματικό χαρακτήρα και να περιλαμβάνουν κάθε λογής πολιτικά ζώα (με την Αριστοτελική έννοια!).
Οι βασικές επιδιώξεις των Γαλιών, όπως αυτές διατυπώνονται στη ανακοίνωσή τους, είναι οι ακόλουθες:
Επανένωση της Λέσβου σε ένα Δήμο, καθότι αυτές μαζί δεν κάνουν και χώρια δεν μπορούνε
Ενσωμάτωση και της Λήμνου και του Άη Στράτη στον ξαναμανανεοσύστατο Δήμο και αναβίωση της πάλαι ποτέ κραταιάς Νομαρχίας
Μεταφορά του ΚΥΤ Μόριας στο Μεγαλονήσι (απέναντι από το Σίγρι ντε) και καθημερινή τροφοδοσία του από δημοτικό υπάλληλο βαρκάρη και με την προοπτική η ιστορία αυτή να γίνει μπεστ σέλερ και τηλεοπτική σειρά στο Μέγκα (κλαψ).
Απαγόρευση εισαγωγής οινοπνευματωδών ποτών. Στα κλαμπ του νησιού μόνο ούζο.
Δημιουργία κολυμβητηρίου μέσα στο λιμάνι Μυτιλήνης, στο ύψος του παλιού δημαρχείου, με τοποθέτηση ειδικών σημαδούρων για τη χωροθέτηση του χώρου άθλησης των νέων του νησιού μας
Αναβίωση του Λεσβιακού Καλοκαιριού, με πανηγύρια σε κάθε γωνιά του νησιού, όπου θα προσκληθούν συμμετέχοντες αστέρες των τάλεντ σόους της χώρας
Πεζοδρόμηση του οδικού άξονα Μυτιλήνης – Καλλονής (η κυκλοφορία των οχημάτων θα γίνονται μέσω Μανταμάδου – Στύψης κλπ)
Ανάδειξη των γειτονιών Λαδάδικα – Κουμιδιάς ως μνημείο πολιτιστικής κληρονομιάς
Ανάπτυξη επιχειρηματικότητας – κίνητρα στους νέους του νησιού να ανοίξουν take away καφέ.
Το 10 το καλό είναι η διάθεση συνεργασίας, που θα επιδείξουμε, με τους άλλους υποψήφιους δημάρχους Μυτιλήνης και Δυτικής Λέσβου, αφού μετά τη βέβαιη εκλογή μας θα τοποθετηθούν ως αναπληρωματικά μέλη των εκκλησιαστικών συμβουλίων των ενοριών του νησιού. Όσοι (υποψήφιοι δήμαρχοι) περισσέψουν στο νευραλγικό πόστο της ΔΕΑΚ (Διαχειριστική Επιχείρηση Αποθεμάτων Καρυδιών).
ΥΓ1: Επειδή το έχετε άγχος σας ενημερώνουμε ότι για λογότυπο μας θα χρησιμοποιήσουμε τον ήλιο του ΠΑΣΟΚ, που έχει μείνει stocked. Δεν θα επανεφεύρουμε τον τροχό!
ΥΓ2 (από τη μικρή Γαλιά): «Κι ένα ορφανογαλιοτροφείο να κάνετε! Πάει τους χάνω τους γονείς μου! Αυτοί δεν μπορούν να αποφασίσουν ποιος κάνει κουμάντο στο δέντρο μας, θέλουν και δημαρχιλίκια»
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Στη μάχη με τη “Συνεργασία Δυτικής Λέσβου”
Φυσάει αέρας αλλαγής: Επανεκκίνηση για τον Νίκο Γιαννάκα
Οι Γαλιές Όλες οι δημοσιεύσεις
Η Γαλιά, ή Περσικός Σκίουρος ή Sciurus anomalus είναι το μοναδικό είδος σκίουρου που υπάρχει στην Ελλάδα και μάλιστα, εντοπίζεται πανευρωπαϊκά μόνο στη Λέσβο. Εμείς είμαστε δυο από δαύτους, ζούμε στο νησί, απολαμβάνουμε τη μοναδικότητά μας και σχολιάζουμε τους πάντες και τα πάντα, με χιούμορ και ειλικρινή αγάπη. Να μας διαβάζετε.